CELEX: 62008CN0522
Language: lv
Date: 2008-11-28 00:00:00
Title: Lieta C-522/08: Lūgums sniegt prejudiciālu nolēmumu — izteikts ar Naczelny Sąd Administracyjny (Polijas Republika) 2008. gada 28. novembra rīkojumu — Telekomunikacja Polska S.A., Warschau / Urząd Komunikacji ElektronicznejI prezidents

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/18
            
         Lūgums sniegt prejudiciālu nolēmumu — izteikts ar Naczelny Sąd Administracyjny (Polijas Republika) 2008. gada 28. novembra rīkojumu — Telekomunikacja Polska S.A., Warschau/Urząd Komunikacji ElektronicznejI prezidents
   
   (Lieta C-522/08)
   (2009/C 69/32)
   Tiesvedības valoda — poļu
   Iesniedzējtiesa
   Naczelny Sąd Administracyjny
   Lietas dalībnieki pamata procesā
   
      Prasītāja: Telekomunikacja Polska S.A.
   
   
      Atbildētājs: Präsident des Urząd Komunikacji Elektronicznej
   
   Prejudiciālie jautājumi
   
               1)
            
            
               Vai Kopienu tiesības pieļauj dalībvalstīm aizliegt visiem uzņēmumiem, kas sniedz telekomunikāciju pakalpojumus, noteikt, ka līgumu slēgšana par pakalpojumu sniegšanu ir atkarīga no cita pakalpojuma pirkšanas [(pakalpojumu) saistītā pārdošana); it īpaši: vai šāds [pirkuma] pienākums nepārsniedz to, kas ir nepieciešams telekomunikāciju direktīvu paketē paredzēto mērķu sasniegšanai (Eiropas Parlamenta un Padomes 2002. gada 7. marta Direktīva 2002/19/EK par piekļuvi elektronisko komunikāciju tīkliem un ar to saistītām iekārtām un to savstarpēju savienojumu (1), Eiropas Parlamenta un Padomes 2002. gada 7. marta Direktīva 2002/20/EK par elektronisko komunikāciju tīklu un pakalpojumu atļaušanu (2), Eiropas Parlamenta un Padomes 2002. gada 7. marta Direktīva 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (3), kā arī Eiropas Parlamenta un Padomes 2002. gada 7. marta Direktīva 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (4))?
            
         
               2)
            
            
               Ja atbilde uz pirmo jautājumu ir apstiprinoša: vai, ņemot vērā Kopienu tiesības, valsts regulējošā iestāde ir atbildīga par aizlieguma ievērošanas pārraudzību, kas paredzēts 2004. gada 16. jūlija Telekomunikāciju likuma (Prawo telekomunikacyjne) 57. panta 1. punkta 1. apakšpunktā (Dz. U. 2004, Nr. 171, 1800. pozīcija ar grozījumiem)?
            
         
      (1)  OV L 108, 24.4.2002, 7.-20. lpp.
   
   
      (2)  OV L 108, 24.4.2002, 21.-32. lpp.
   
   
      (3)  OV L 108, 24.4.2002, 33.-50. lpp.
   
   
      (4)  OV L 108, 24.4.2002, 51.-77. lpp.